Tájékoztató. 



Kerek 20 éve immár, hogy a madártan magyar művelőinek hazánk 

 ezeréves fennállása évében (1896) Budapesten való összejövetele alkal- 

 mával kelt határozatából a Magyarország területén előforduló madár- 

 fajok névjegyzéke «Nomenclator Avium Regni Hungáriáé» címen 

 1898-ban közkézre került. 



E névjegyzék kiadásával elsősorban arra törekedtünk, hogy a köz- 

 használatban eladdig ingatag és korántsem következetes alkalmazását 

 úgy a graeco-latin, valamint a magyar madárneveknek szabatosan meg- 

 állapítsuk és a jövendőben munkásságunk minden vonalán használjuk. 



Intézetünk akkori főnöke, Herman Ottó, engem bízott meg e 

 jegyzék összeállításával. A magyar nevek megállapításában az a felfogás 

 vezetett, hogy irodalmunkból, szótárainkból s több ezerre rugó népies 

 madárnévgyüjtésünkből azt a nevet válasszam ki, amely az illető fajnak 

 legmagyarosabb, nyelvileg legkifogástalanabb s országszerte leghaszná- 

 latosabb neve. Kétes esetekben vagy megfelelő név hiányában pedig 

 Herman OTTÓ-val közösen állapodtunk meg bizonyos fajok elnevezé- 

 sére nézve, miután néhány kiváló nyelvészünk és szaktársunk vélemé- 

 nyét is kikértük. 



A tudományos nomenklatura dolgában pedig szorosan ragaszkod- 

 tam amaz elvekhez és szabályokhoz, melyeket az 1891-ben Budapesten 

 tartott Il-ik nemzetközi kongresszus elfogadott, i E szabályzat legsarka- 

 latosabb elve: az elsőbbség törvényének (lex prioritatis) szigorú alkal- 

 mazása, mely szerint tehát az tekintendő érvényes nemi (genus) és faji 

 (species) névnek, amelyen az illető nemet vagy fajt valamely szerző elő- 

 ször ismertette (leírásban vagy képen) kétségtelenül felismerhetően. A ki- 

 indulás pedig Linné «Systema Naturae» c. munkájának 1758-ban meg- 

 jelent X-ik kiadásától számítandó, mint amelyben először használta követ- 

 kezetesen az állattan terén a kétnevű nomenklatúrát. Azoknak a későbbi 

 szerzőknek a munkái, akik nem ragaszkodtak következetesen a kétnevű 

 megjelölésekhez, mint pl. Brisson, faji nevek dolgában nem vehetők 

 figyelembe. 



Ezzel az eladdig divott eljárás, mely a névjegyzékekben részben 



' A Il-ik nemzetközi Madártani Kongresszus Főjelentése. I. 183 — 190. 1. 



